(Návrh)

ZÁKON

z .... 2015,

o registri právnických osôb, podnikateľov a orgánov verejnej moci a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

§ 1
Predmet úpravy

Tento zákon upravuje
a)	zriadenie registra právnických osôb, podnikateľov a orgánov verejnej moci (ďalej len "register právnických osôb"),
b)	zoznam údajov, ktoré sú v registri právnických osôb vedené a podmienky a postup pri zápise, zmene a výmaze týchto údajov, 
c)	úlohy orgánov verejnej moci spojené so zapisovaním, zmenou a výmazom údajov z registra právnických osôb, vedením registra právnických osôb a poskytovaním údajov z neho,
d)	identifikačné číslo organizácie (ďalej len "identifikačné číslo"), spôsob jeho tvorby, určovania a prideľovania,
e)	vytvorenie generického registra a spôsob a podmienky jeho používania.

§ 2
Register právnických osôb

(1)	Register právnických osôb je informačným systémom verejnej správy) a jeho správcom je Štatistický úrad Slovenskej republiky (ďalej len "štatistický úrad").
(2)	Do registra právnických osôb sa zapisujú údaje o
a)	právnickej osobe,
b)	fyzickej osobe, ktorá je podnikateľom,) alebo vykonáva inú samostatnú zárobkovú činnosť podľa osobitných predpisov (ďalej len „fyzická osoba - podnikateľ“),
c)	podniku zahraničnej osoby a o organizačnej zložke podniku zahraničnej osoby,)
d)	orgáne verejnej moci,
e)	odštepnom závode,)
f)	organizačnej zložke, zriadenej slovenskou právnickou osobou, fyzickou osobou - podnikateľom alebo orgánom verejnej moci, ak sa zapisuje do osobitným predpisom ustanovenej evidencie) (ďalej len "zapísaná organizačná zložka").
(3)	Povinná osoba (§ 5 ods. 1) určí, ktoré organizačné zložky bez právnej subjektivity sa zapisujú do registra právnických osôb.
(4)	Register právnických osôb obsahuje platné údaje pre potreby orgánov verejnej moci o každom, kto je v registri právnických osôb zapísaný.
(5)	Údaje v registri právnických osôb sa považujú za úplné a zodpovedajúce skutočnosti, kým nie je preukázaný opak. Proti tomu, kto sa v dobrej viere spolieha na údaje v registri právnických osôb, nemôže iná osoba namietať, že tieto údaje nie sú úplné alebo nezodpovedajú skutočnosti. 

§ 3
Zapisované údaje

(1)	Do registra právnických osôb sa zapisujú tieto údaje o právnickej osobe:
a)	obchodné meno alebo názov a ďalšie používané názvy alebo skratky, ak existujú,
b)	adresa sídla a adresu prevádzkarne, ak je odlišná od adresy sídla,
c)	identifikačné číslo,
d)	identifikačné údaje spoločníkov, členov, akcionárov, zakladateľov, zriaďovateľov alebo iných osôb s obdobným postavením, v rozsahu 
1.	meno, priezvisko, adresa pobytu, dátum narodenia a rodné číslo, ak ide o fyzickú osobu a 
2.	obchodné meno alebo názov, adresu sídla a identifikačné číslo, ak bolo pridelené, ak ide o právnickú osobu,
e)	výška základného imania alebo iného obdobného majetku, ak ho právnická osoba vytvára a rozsah jeho splatenia,
f)	hodnota podielu alebo vkladu osôb podľa písmena d) do základného imania alebo iného obdobného majetku právnickej osoby,
g)	meno, priezvisko, adresa pobytu, dátum narodenia a rodné číslo fyzickej osoby, ktorá je štatutárnym orgánom, jeho členom a prokuristom alebo obchodné meno alebo názov, adresu sídla a identifikačné číslo právnickej osoby, ktorá je štatutárnym orgánom alebo jeho členom a spôsob, akým konajú v ich mene,
h)	právna forma,
i)	predmet činnosti, účel zriadenia, úlohy a ciele alebo predmet podnikania,
j)	dátum vzniku,
k)	dátum zániku,
l)	právny stav,
m)	iné právne skutočnosti,
n)	štatistický kód hlavnej ekonomickej činnosti,
o)	štatistický kód inštitucionálneho sektora,
p)	označenie osobitným predpisom ustanovenej evidencie (ďalej len "evidencia"), z ktorej boli údaje do registra právnických osôb poskytnuté a povinnej osoby, ktorá ich poskytla.
(2)	Do registra právnických osôb sa zapisujú tieto údaje o fyzickej osobe -  podnikateľovi:
a)	obchodné meno a ďalšie používané názvy alebo skratky, ak existujú,
b)	adresa miesta podnikania alebo výkonu činnosti a adresu prevádzkarne, ak je odlišná od adresy miesta podnikania alebo výkonu činnosti,
c)	identifikačné číslo,
d)	meno, priezvisko, adresa pobytu, dátum narodenia a rodné číslo fyzickej osoby - podnikateľa,
e)	právna forma,
f)	predmet podnikania alebo činnosti,
g)	dátum vzniku oprávnenia na podnikanie alebo výkon činnosti,
h)	dátum zániku oprávnenia na podnikanie alebo výkon činnosti,
i)	právny stav,
j)	iné právne skutočnosti,
k)	štatistický kód hlavnej ekonomickej činnosti,
l)	štatistický kód inštitucionálneho sektora,
m)	označenie evidencie, z ktorej boli údaje do registra právnických osôb poskytnuté a povinnej osoby, ktorá ich poskytla.
(3)	Do registra právnických osôb sa zapisujú tieto údaje o orgáne verejnej moci:
a)	názov,
b)	adresa sídla,
c)	identifikačné číslo,
d)	meno, priezvisko, dátum narodenia a rodné číslo vedúceho orgánu verejnej moci,
e)	právna forma,
f)	predmet činnosti alebo oblasť pôsobnosti,
g)	dátum vzniku,
h)	dátum zániku,
i)	štatistický kód hlavnej ekonomickej činnosti,
j)	štatistický kód inštitucionálneho sektora,
k)	označenie evidencie, z ktorej boli údaje do registra právnických osôb poskytnuté a povinnej osoby, ktorá ich poskytla.
(4)	Do registra právnických osôb sa zapisujú tieto údaje o podniku zahraničnej osoby a o organizačnej zložke podniku zahraničnej osoby:
a)	označenie a ďalšie používané názvy alebo skratky, ak existujú,
b)	adresa miesta činnosti a adresu prevádzkarne, ak je odlišná od adresy miesta činnosti,
c)	identifikačné číslo,
d)	identifikačné údaje zriaďovateľa v rozsahu 
1.	meno, priezvisko, adresa pobytu, dátum narodenia a rodné číslo, ak ide o fyzickú osobu a 
2.	obchodné meno alebo názov, adresu sídla a identifikačné číslo, ak bolo pridelené, ak ide o právnickú osobu,
e)	meno, priezvisko, adresa pobytu, dátum narodenia a rodné číslo fyzickej osoby, ktorá je vedúcim alebo prokuristom a spôsob, akým konajú v ich mene,
f)	právna forma,
g)	predmet podnikania,
h)	dátum zriadenia,
i)	dátum zrušenia,
j)	iné právne skutočnosti,
k)	štatistický kód hlavnej ekonomickej činnosti,
l)	štatistický kód inštitucionálneho sektora,
m)	označenie evidencie, z ktorej boli údaje do registra právnických osôb poskytnuté a povinnej osoby, ktorá ich poskytla.
(5)	Do registra právnických osôb sa zapisujú tieto údaje o odštepnom závode a o zapísanej organizačnej zložke:
a)	identifikačné číslo právnickej osoby, fyzickej osoby - podnikateľa alebo orgánu verejnej moci, ktorý je zriaďovateľom,
b)	názov alebo iné označenie,
c)	adresa sídla alebo adresa umiestnenia a adresu prevádzkarne, ak je odlišná od adresy sídla alebo umiestnenia,
d)	identifikačné číslo,
e)	meno, priezvisko, adresa pobytu, dátum narodenia a rodné číslo vedúceho odštepného závodu alebo zapísanej organizačnej zložky,
f)	predmet činnosti alebo podnikania,
g)	dátum zriadenia,
h)	dátum zrušenia,
i)	štatistický kód hlavnej ekonomickej činnosti,
j)	označenie evidencie, z ktorej boli údaje do registra právnických osôb poskytnuté a povinnej osoby, ktorá ich poskytla,
k)	ak ide o zapísanú organizačnú zložku, údaj o tom, či má právnu subjektivitu.
(6)	Právnym stavom sa na účely tohto zákona rozumejú údaje o
a)	dátume vstupu do likvidácie a dátume skončenia likvidácie,
b)	vyhlásení konkurzu a ukončení konkurzného konania,
c)	dátume povolenia reštrukturalizácie alebo vyrovnania a dátume ich skončenia,
d)	zavedení nútenej správy a jej skončení,
e)	pozastavení alebo prerušení výkonu činnosti,
f)	zrušení právnickej osoby a dôvode jej zrušenia,
g)	rozhodnutí súdu o neplatnosti právnickej osoby.
(7)	Inými právnymi skutočnosťami sa na účely tohto zákona rozumejú údaje o 
a)	právnom titule zápisu, zmeny a výmazu zapísaných údajov a o dátume ich zápisu, zmeny a výmazu, ako aj ich účinnosti,
b)	čase, na aký sa právnická osoba zakladá,
c)	meno, priezvisko, adresa pobytu, dátum narodenia a rodné číslo fyzickej osoby alebo obchodné meno, sídlo a identifikačné číslo právnickej osoby, ak je pridelené, ktorá je likvidátorom, s uvedením spôsobu konania v mene zapísanej osoby a s uvedením dňa vzniku a po jej skončení dňa skončenia funkcie; ak je likvidátorom právnická osoba, zapisuje sa aj meno, priezvisko, adresa pobytu, dátum narodenia a rodné číslo fyzickej osoby, ktorá za túto právnickú osobu vykonáva pôsobnosť likvidátora,
d)	meno, priezvisko, značka správcu a adresa kancelárie fyzickej osoby, ktorá je správcom ustanoveným v konkurznom konaní, reštrukturalizačnom konaní alebo vyrovnacom konaní; ak je ako správca ustanovená právnická osoba, zapisuje sa jej obchodné meno, značka správcu a adresa kancelárie,
e)	meno, priezvisko, adresa pobytu, dátum narodenia a rodné číslo fyzickej osoby alebo obchodné meno, sídlo a identifikačné číslo právnickej osoby, ak je pridelené, ktorá je správcom na výkon nútenej správy a jeho zástupca,
f)	právnom nástupcovi v rozsahu meno, priezvisko, dátum narodenia a rodné číslo, ak ide o fyzickú osobu a obchodné meno alebo názov, adresa sídla a identifikačné číslo, ak ide o právnickú osobu alebo fyzickú osobu - podnikateľa.2)
(8)	Ak podnikateľ vykonáva podnikanie podľa viacerých osobitných predpisov, zapisujú sa údaje o ňom len pod jedným identifikačným číslom.

§ 4
Poskytovanie údajov do registra právnických osôb

(1)	 Ak ide o právnickú osobu, ktorá nie je orgánom verejnej moci, nie je zriadená zákonom alebo nie je zriadená orgánom verejnej moci, sú štatistickému úradu povinné poskytovať zapisované údaje orgány verejnej moci, ktoré
a)	vedú evidencie právnických osôb, zápis do ktorých je podmienkou vzniku právnickej osoby) alebo 
b)	konajú vo veci registrácie právnickej osoby alebo vedú obdobné konanie, ak je podmienkou vzniku právnickej osoby registrácia alebo obdobné konanie a právnická osoba sa nezapisuje do evidencie.)
(2)	Ak ide o právnickú osobu, ktorá je orgánom verejnej moci, 
a)	je štatistickému úradu povinný poskytovať zapisované údaje orgán verejnej moci, ktorý vedie evidenciu orgánov verejnej moci alebo 
b)	zapisované údaje získava štatistický úrad podľa § 5 ods. 6 a § 10 ods. 3 alebo ods. 3, ak orgán verejnej moci nie je v evidencii evidovaný.
(3)	Ak ide o právnickú osobu, ktorá nie je orgánom verejnej moci, ale je zriadená zákonom, 
a)	je štatistickému úradu povinný poskytovať zapisované údaje orgán verejnej moci, ktorý vedie evidenciu takýchto právnických osôb alebo 
b)	zapisované údaje získava štatistický úrad podľa § 5 ods. 6 a § 10 ods. 3, ak takáto právnická osoba nie je v evidencii evidovaná. 
(4)	Ak ide o právnickú osobu, ktorá nie je orgánom verejnej moci, ale je zriadená orgánom verejnej moci, je štatistickému úradu povinný poskytovať zapisované údaje
a)	orgán verejnej moci, ktorý vedie evidenciu takýchto právnických osôb alebo 
b)	orgán verejnej moci, ktorý je zriaďovateľom tejto právnickej osoby, ak takáto právnická osoba nie je v evidencii evidovaná.
(5)	Ak ide o fyzickú osobu - podnikateľa,2) sú štatistickému úradu povinné poskytovať zapisované údaje orgány verejnej moci, ktoré
a)	vedú evidencie fyzických osôb - podnikateľov, zápis do ktorých je podmienkou vzniku oprávnenia na podnikanie) alebo 
b)	konajú vo veci vydania oprávnenia na podnikanie fyzickej osobe, ak je podmienkou vzniku oprávnenia na podnikanie jeho vydanie a fyzická osoba - podnikateľ sa nezapisuje do evidencie,)
c)	vydávajú fyzickej osobe - podnikateľovi doklad o odbornej spôsobilosti na vykonávanie podnikania, ktoré je podmienkou na podnikanie, ak podmienkou vzniku oprávnenia na podnikanie takejto fyzickej osoby - podnikateľa nie je zápis do evidencie podľa písmena a) ani vydanie oprávnenia podľa písmena b).
(6)	Ak ide o orgán verejnej moci, ktorý nie je právnickou osobou ani fyzickou osobou - podnikateľom,2) 
a)	je štatistickému úradu povinný poskytovať zapisované údaje orgán verejnej moci, ktorý vedie evidenciu orgánov verejnej moci alebo 
b)	zapisované údaje získava štatistický úrad podľa § 5 ods. 6 a § 10 ods. 4, ak orgán verejnej moci nie je v evidencii evidovaný.
(7)	Ak ide o podnik zahraničnej osoby,3) organizačnú zložku podniku zahraničnej osoby, 3) odštepný závod4) alebo zapísanú organizačnú zložku5) sú štatistickému úradu povinné poskytovať zapisované údaje orgány verejnej moci, ktoré vedú evidencie, do ktorých sa podnik zahraničnej osoby, organizačná zložka podniku zahraničnej osoby, odštepný závod a zapísaná organizačná zložka zapisujú.
(8)	Štatistický úrad získava z vlastnej činnosti štatistický kód hlavnej ekonomickej činnosti, štatistický kód inštitucionálneho sektora, označenie osobitným zákonom ustanovenej evidencie, z ktorej boli údaje poskytnuté a označenie povinnej osoby, ktorá ich poskytla.
(9)	 Evidencie podľa odseku 1 písm. a), odseku 2 písm. a), odseku 3 písm. a), odseku 4 písm. a), odseku 5 písm. a), odseku 6 písm. a) a odseku 7 sú zdrojovými registrami.
(10)	Ustanovenia osobitných predpisov o vedení evidencií o právnických osobách, fyzických osobách - podnikateľoch, orgánoch verejnej moci a odštepných závodoch nie sú ustanoveniami tohto zákona dotknuté. 

§ 5

(1)	Povinnými osobami sú na účely tohto zákona orgány verejnej moci, okrem štatistického úradu a iné osoby podľa § 4 ods. 1 až 7, ktoré sú povinné poskytovať štatistickému úradu údaje na účely zápisu, zmeny alebo výmazu do registra právnických osôb.
(2)	Povinné osoby poskytujú štatistickému úradu údaje podľa § 4 v rozsahu, v akom ich podľa osobitných predpisov evidujú, najviac však v rozsahu údajov podľa § 3. Poskytovanie údajov sa vykonáva tak, že pri zápise, zmene alebo výmaze údajov sa bezodkladne poskytujú v elektronickej podobe štatistickému úradu o dotknutom subjekte vždy všetky údaje v rozsahu podľa prvej vety, vrátane tých, ktoré boli v minulosti vymazané či zmenené.
(3)	Povinná osoba, ktorá vedie evidenciu právnických osôb, fyzických osôb -  podnikateľov, orgánov verejnej moci, podnikov zahraničnej osoby, organizačných zložiek podnikov zahraničnej osoby, odštepných závodov alebo zapísaných organizačných zložiek, je povinná poskytnúť štatistickému úradu zapisované údaje bezodkladne po ich zápise alebo zmene a bezodkladne po výmaze poskytnúť informáciu o výmaze týchto údajov. Ak sa povinná osoba nedohodne so štatistickým úradom inak, plní povinnosti podľa prvej vety tak, že zabezpečí technickú dostupnosť hodnôt údajov a zverejní na svojom webovom sídle podrobnosti o spôsobe a periodicite plnenia povinností podľa prvej vety. 
(4)	Povinná osoba, ktorá vedie konanie podľa § 4 ods. 1 písm. b) alebo ods. 5 písm. b) je povinná najneskôr súčasne s právoplatným rozhodnutím v tomto konaní vykonať zápis zapisovaných údajov do generického registra. Povinná osoba podľa prvej vety je povinná rovnakým spôsobom vykonať aj každú zmenu údajov a ich výmaz, ak osobitný predpis ukladá povinnosť informovať povinnú osobu o zmene týchto údajov alebo o skutočnostiach, majúcich za následok ich výmaz.
(5)	Povinná osoba, ktorá vydáva fyzickej osobe - podnikateľovi doklad podľa § 4 ods. 5 písm. c) je povinná bezodkladne po tom, ako sa dozvie o začatí podnikania, najneskôr však súčasne so žiadosťou o pridelenie identifikačného čísla vykonať zápis zapisovaných údajov do generického registra. Povinná osoba podľa prvej vety je povinná rovnakým spôsobom vykonať aj každú zmenu údajov a ich výmaz, ak osobitný predpis ukladá povinnosť informovať povinnú osobu o zmene týchto údajov alebo o skutočnostiach, majúcich za následok ich výmaz. 
(6)	Štatistický úrad  je povinný spravidla najneskôr ku dňu účinnosti zákona, ktorým je zriadený orgán verejnej moci alebo právnická osoba vykonať zápis zapisovaných údajov a rovnakým spôsobom vykonať aj každú zmenu údajov a ich výmaz bezodkladne po tom, ako sa dozvie o zmene týchto údajov alebo o skutočnosti, majúcej za následok ich výmaz; orgán verejnej moci alebo právnická osoba sú povinní bezodkladne informovať štatistický úrad o každej zmene zapísaných údajov v rozsahu podľa § 3. 
(7)	Orgán verejnej moci, ktorý je zriaďovateľom právnickej osoby, je povinný najneskôr ku dňu zriadenia právnickej osoby vykonať zápis zapisovaných údajov do generického registra a rovnakým spôsobom vykonať aj každú zmenu údajov a ich výmaz bezodkladne po tom, ako dôjde k zmene týchto údajov alebo nastane skutočnosť, majúca za následok ich výmaz.
(8)	Štatistický úrad zapisuje do registra právnických osôb automatizovaným spôsobom štatistický kód hlavnej ekonomickej činnosti, štatistický kód inštitucionálneho sektora a označenie osobitným zákonom ustanovenej evidencie, z ktorej boli údaje poskytnuté.
(9)	Štatistický úrad vykoná zápis do registra právnických osôb bezodkladne po tom, ako sú mu povinnou osobou poskytnuté zapisované údaje.

§ 6

(1)	Štatistický úrad zodpovedá za hodnoty zapísaných údajov v registri právnických osôb v rozsahu, v akom sa údaje dostali do jeho dispozície od povinnej osoby.
(2)	Povinná osoba, ktorá vedie evidenciu právnických osôb, fyzických osôb - podnikateľov, orgánov verejnej moci, podnikov zahraničnej osoby, organizačných zložiek podnikov zahraničnej osoby, alebo odštepných závodov, je povinná zabezpečiť, aby hodnoty údajov poskytnutých štatistickému úradu podľa § 5 ods. 3 zodpovedali hodnotám údajov zapísaných v tejto evidencii a zodpovedá za takýto súlad hodnôt údajov do momentu, kým sa dostanú do dispozície štatistického úradu.
(3)	Povinná osoba a štatistický úrad sú vo vzájomnej súčinnosti povinní zabezpečiť, aby povinnou osobou poskytnuté údaje a na ich základe zapísané, zmenené alebo vymazané zapísané údaje v registri právnických osôb mali rovnaké hodnoty; zodpovednosti podľa odsekov 1 a 2 tým nie sú dotknuté. 

§ 7
Poskytovanie údajov z registra právnických osôb

(1)	Štatistický úrad poskytuje údaje z registra právnických osôb v elektronickej podobe, automatizovaným spôsobom, bezodplatne a v rozsahu plnenia úloh podľa osobitných predpisov orgánom štátnej správy, súdom, obciam a vyšším územným celkom a iným orgánom verejnej moci, fyzickým osobám a právnickým osobám, ak im bol zverený výkon úloh podľa osobitných predpisov) a iným členským štátom Európskej únie alebo tretím štátom, ak tak ustanovuje medzinárodná zmluva, ktorou je Slovenská republika viazaná. 
(2)	Iným osobám, než podľa odseku 1 je register právnických osôb verejne prístupný prostredníctvom webového sídla štatistického úradu, pričom takto sprístupnené údaje sú bezplatné a majú informatívny charakter; ustanovenia odsekov 3 až 5 tým nie sú dotknuté.
(3)	Ak osobitný predpis ukladá povinnej osobe povinnosť vydávať výpisy, odpisy či obdobné výstupy z evidencie, z ktorej poskytuje povinná osoba údaje do registra právnických osôb, je o vydanie výpisu, odpisu či obdobného výstupu možné požiadať aj prostredníctvom štatistického úradu. Na účely podľa prvej vety štatistický úrad sprístupní na ústrednom portáli verejnej správy elektronickú službu verejnej správy.) 
(4)	Ak osobitný predpis neustanovuje povinnosť vydávať výpisy, odpisy či obdobné výstupy z evidencie, z ktorej sa poskytujú údaje do registra právnických osôb, je povinná osoba, ktorá túto evidenciu vedie, povinná výpisy, odpisy či obdobné výstupy z evidencie vydávať v rozsahu údajov, ktoré sa zapisujú do registra právnických osôb, ak to osobitný zákon nezakazuje. O výpis, odpis či obdobný výstup podľa prvej vety možno požiadať prostredníctvom štatistického úradu, ktorý na tento účel sprístupní na ústrednom portáli verejnej správy elektronickú službu verejnej správy.11)
(5)	Ak osobitný predpis neustanovuje vedenie evidencie o údajoch, ktoré povinná osoba poskytuje do registra právnických osôb, povinná osoba vydáva elektronický odpis) týchto údajov v rozsahu, v ktorom ich poskytuje do registra právnických osôb, ak to osobitný zákon nezakazuje; ustanovenia odseku 4 druhej vety sa použijú rovnako.
(6)	O výpis, odpis či obdobný výstup je podľa odsekov 3 až 5 oprávnený požiadať ktokoľvek, ak osobitný predpis neustanovuje inak. 
(7)	Ak nejde o poskytovanie podľa odseku 1, rodné číslo fyzickej osoby, ako údaj zapísaný do registra právnických osôb, sa nesprístupňuje.
(8)	Z registra právnických osôb sa neposkytujú výstupy podľa osobitného predpisu.)
(9)	Osobné údaje sa z registra právnických osôb poskytujú a zverejňujú v rozsahu podľa § 3.

§ 8
Generický register

(1)	Generický register je programový nástroj, ktorý umožňuje evidovať údaje v rozsahu podľa § 3, okrem štatistického kódu hlavnej ekonomickej činnosti a štatistického kódu inštitucionálneho sektora a poskytovať tieto údaje štatistickému úradu na účely zápisu do registra právnických osôb. 
(2)	Generický register vytvorí štatistický úrad, ktorý je aj jeho prevádzkovateľom.
(3)	Povinné osoby podľa § 5 ods. 4 až 7 sú povinné evidovať o právnických osobách, fyzických osobách - podnikateľoch a orgánoch verejnej moci údaje najmenej v rozsahu podľa § 5 ods. 2 prvá veta prostredníctvom generického registra, vrátane každej ich zmeny a výmazu.
(4)	Povinné osoby podľa § 5 ods. 3 sú oprávnené, po predchádzajúcej dohode so štatistickým úradom, používať na vedenie evidencie právnických osôb, fyzických osôb - podnikateľov, orgánov verejnej moci, podnikov zahraničnej osoby, organizačných zložiek podnikov zahraničnej osoby, odštepných závodov alebo zapísaných organizačných zložiek generický register.
(5)	Používanie generického registra je pre povinné osoby bezodplatné v rozsahu evidovania údajov podľa § 3, pričom povinná osoba sa môže so štatistickým úradom dohodnúť aj na rozšírení funkcionality generického registra.
(6)	Štatistický úrad je povinný poskytnúť povinným osobám všetku potrebnú súčinnosť na účely plnenia povinnosti podľa odseku 3 a využívania oprávnenia podľa odseku 4.

Identifikačné číslo
§ 9

(1)	Identifikačné číslo sa používa na jednoznačnú identifikáciu toho, komu je v registri právnických osôb pridelené a má evidenčný význam. Spôsob jeho tvorby určuje štatistický úrad.
(2)	Identifikačné číslo sa prideľuje 
a)	každej právnickej osobe, fyzickej osobe - podnikateľovi2) a každému orgánu verejnej moci,
b)	každému odštepnému závodu,4) podniku zahraničnej osoby a organizačnej zložke podniku zahraničnej osoby,3)
c)	každej zapísanej organizačnej zložke.5) 
(3)	Identifikačné číslo prideľuje štatistický úrad na žiadosť povinnej osoby podľa § 10 ods. 1 až 4.
(4)	Pridelené identifikačné číslo sa nesmie prideliť inej právnickej osobe, fyzickej osobe - podnikateľovi,2) orgánu verejnej moci, odštepnému závodu,4) podniku zahraničnej osoby, organizačnej zložke podniku zahraničnej osoby3) alebo zapísanej organizačnej zložke,5) a to ani v prípade zániku toho, komu bolo pridelené.
(5)	Každej právnickej osobe, fyzickej osobe - podnikateľovi,2) orgánu verejnej moci, odštepnému závodu,4) podniku zahraničnej osoby, organizačnej zložke podniku zahraničnej osoby3) a zapísanej organizačnej zložke5) sa prideľuje len jedno identifikačné číslo. 
(6)	Ten, komu bolo pridelené identifikačné číslo a chce vykonávať podnikateľskú činnosť alebo inú zárobkovú činnosť, je povinný uvádzať pridelené identifikačné číslo v každom úradnom styku s orgánom, ktorý je oprávnený vydať doklad o oprávnení na vykonávanie tejto činnosti; to platí i v prípade predchádzajúceho zániku oprávnenia na podnikanie vykonávanie inej zárobkovej činnosti.
(7)	Ak dôjde k prideleniu nesprávneho identifikačného čísla, nápravu zabezpečí štatistický úrad bezodkladne, ako sa o tom dozvie.

§ 10

(1)	Ak ide o právnickú osobu inú než podľa odseku 2 alebo odseku 3, fyzickú osobu - podnikateľa,2) odštepný závod,4) podnik zahraničnej osoby, organizačnú zložku podniku zahraničnej osoby3) alebo zapísanú organizačnú zložku,5) je povinná osoba, ktorá vedie ich evidenciu alebo ktorá vo vzťahu k nim vykonáva konanie podľa § 4 ods. 1 písm. b) alebo ods. 5 písm. b) povinná skôr, než vykoná zápis do tejto evidencie alebo vydá právoplatné rozhodnutie v tomto konaní požiadať štatistický úrad o pridelenie identifikačného čísla pre ne.
(2)	Ak ide o fyzickú osobu - podnikateľa podľa § 4 ods. 5 písm. c), ktorý nemá pridelené identifikačné číslo, požiada o pridelenie identifikačného čísla štatistický úrad prostredníctvom povinnej osoby podľa § 4 ods. 5 písm. c).
(3)	Ak ide o právnickú osobu, ktorú zriaďuje orgán verejnej moci a nie je vedená v evidencii, orgán verejnej moci, ktorý je jej zriaďovateľom, je povinný skôr, než nadobudne účinnosť zriadenie tejto právnickej osoby, požiadať štatistický úrad o pridelenie identifikačného čísla pre túto právnickú osobu. Ak ide o právnickú osobu, ktorá je zriadená zákonom a nie je vedená v evidencii, identifikačné číslo pridelí štatistický úrad na základe žiadosti tejto právnickej osoby.
(4)	Ak ide o orgán verejnej moci, ktorý nie je vedený v evidencii a nie je právnickou osobou, štatistický úrad mu pridelí identifikačné číslo na základe jeho žiadosti.
(5)	Žiadosť podľa odsekov 1 až 4 sa podáva v elektronickej podobe, prostredníctvom elektronického formulára, ktorý štatistický úrad zverejní na svojom webovom sídle a na ústrednom portáli verejnej správy.
(6)	Identifikačné číslo oznámi štatistický úrad v elektronickej podobe bezodkladne po doručení žiadosti povinnej osobe, ktorá o jeho pridelenie požiadala a ak taká osoba nie je, tomu, komu bolo pridelené; rozhodnutie o pridelení identifikačného čísla sa nevyhotovuje. 
(7)	Povinná osoba pridelené identifikačné číslo spôsobom ustanoveným osobitným predpisom zapíše do evidencie, použije v konaní podľa § 4 ods. 1 písm. b) alebo ods. 5 písm. b) alebo oznámi tomu, komu bolo pridelené. 

§ 11
Spoločné ustanovenia

(1)	Na postup orgánov verejnej moci a iných právnických osôb alebo fyzických osôb a na ich úkony vykonávané podľa tohto zákona sa nevzťahuje všeobecný predpis o správnom konaní.)
(2)	Týmto zákonom nie sú dotknuté ustanovenia právnych predpisov o ochrane osobných údajov.)
(3)	Na základe dohody s orgánom verejnej moci, ktorý plní úlohy na úseku ochrany ústavného zriadenia, vnútorného poriadku a bezpečnosti štátu,) možno údaje, ktoré podľa § 4 ods. 2 písm. b), ods. 3 písm. b), ods. 6 písm. b) a ods. 8 získava na účely zápisu štatistický úrad a ktoré súvisia s ochranou utajovaných skutočností alebo bezpečnostných záujmov Slovenskej republiky, evidovať v registri právnických osôb osobitným spôsobom.

Prechodné ustanovenia
§ 12
(1)	Povinné osoby a štatistický úrad nie sú počas dvoch rokov odo dňa účinnosti tohto zákona  povinné plniť povinnosti podľa § 5 ods. 3 až 9 a § 8 ods. 3, ak im v tom bránia objektívne dôvody. Ustanovenie prvej vety sa nevzťahuje na 
a)	povinné osoby, ktoré sú podľa tohto zákona povinné poskytovať štatistickému úradu údaje z obchodného registra) a živnostenského registra, ) 
b)	povinné osoby, ktorými sú Ministerstvo spravodlivosti Slovenskej republiky, Ministerstvo vnútra Slovenskej republiky a okresné úrady, ak ide o poskytovanie údajov z evidencie, do ktorej sa podľa osobitného predpisu nahlasujú aj zmeny zapísaných skutočností.
(2)	Štatistický úrad je počas dvoch rokov odo dňa účinnosti tohto zákona oprávnený posudzovať objektívne dôvody, ktoré bránia plneniu povinností povinnej osoby podľa § 5 ods. 3 až 9 a § 8 ods. 3 a všeobecne záväzným právnym predpisom ustanoviť zoznam tých povinných osôb, ktorým už objektívne dôvody nebránia v plnení týchto povinností.
(3)	Ak v § 13 nie je ustanovené inak, každá povinná osoba predtým, než podľa § 5 prvýkrát poskytne štatistickému úradu údaje, je v súčinnosti so štatistickým úradom povinná poskytnúť mu aktuálne hodnoty údajov v rozsahu podľa § 3, ktoré vedie vo svojej evidencii, ako aj hodnoty už vymazaných alebo zmenených údajov, ak nimi disponuje. Poskytovanie údajov podľa prvej vety prebieha počas doby podľa odseku 1 a s ohľadom na možnosti povinnej osoby, pričom cieľom je odstránenie rozporov medzi údajmi vedenými povinnou osobou a údajmi zapísanými v registri právnických osôb a na tento účel si štatistický úrad a povinná osoba poskytujú súčinnosť pri overovaní platnosti údajov, ich zmenách, opravách a doplneniach, a to bezodplatne a spravidla elektronickým spôsobom. 
(4)	Povinné osoby nie sú počas šiestich mesiacov odo dňa účinnosti tohto zákona  povinné plniť povinnosti podľa § 7 ods. 4 a 5, ak im v tom bránia objektívne dôvody.

§ 13

Štatistický úrad v súčinnosti s Ministerstvom spravodlivosti Slovenskej republiky, Ministerstvom vnútra Slovenskej republiky a okresnými úradmi vykoná v lehote do troch mesiacov odo dňa účinnosti tohto zákona zápis údajov v rozsahu podľa § 3, ktoré sú vedené v obchodnom registri,17) živnostenskom registri18) a iných evidenciách podľa § 12 ods. 1 písm. b) vedených Ministerstvom spravodlivosti Slovenskej republiky, Ministerstvom vnútra Slovenskej republiky a okresnými úradmi, vrátane už vymazaných alebo zmenených údajov, ak nimi disponujú, tak, aby v posledný deň tejto lehoty údaje zapísané v registri právnických osôb zodpovedali hodnotám údajov v obchodnom registri,17) živnostenskom registri18) a iných evidenciách podľa § 12 ods. 1 písm. b) vedených Ministerstvom spravodlivosti Slovenskej republiky, Ministerstvom vnútra Slovenskej republiky a okresnými úradmi; ustanovenie § 12 ods. 3 druhá veta sa použije primerane.

§ 14

(1)	Identifikačné číslo organizácie pridelené podľa doterajších predpisov je identifikačným číslom podľa tohto zákona.
(2)	Konania o pridelení identifikačného čísla organizácie podľa doterajších predpisov, ktoré začali pred dňom účinnosti tohto zákona sa dokončia podľa doterajších predpisov.
(3)	Orgánom verejnej moci a organizačným zložkám, ktorým bola pridelená osobitná identifikácia podľa doterajších predpisov, pridelí štatistický úrad identifikačné číslo podľa tohto zákona, a to bez žiadosti a do troch mesiacov odo dňa účinnosti tohto zákona. Na oznámenie identifikačného čísla sa vzťahuje § 10 ods. 6 rovnako.

Čl. II

Zákon č. 455/1991 Zb. o živnostenskom podnikaní (živnostenský zákon) v znení zákona č. 231/1992 Zb., zákona č. 591/1992 Zb., zákona č. 600/1992 Zb., zákona č. 132/1994 Z. z., zákona č. 200/1995 Z. z., zákona č. 216/1995 Z. z., zákona č. 233/1995 Z. z., zákona č. 123/1996 Z. z., zákona č. 164/1996 Z. z., zákona č. 222/1996 Z. z., zákona č. 289/1996 Z. z., zákona č. 290/1996 Z. z., zákona č. 288/1997 Z. z., zákona č. 379/1997 Z. z., zákona č. 70/1998 Z. z., zákona č. 76/1998 Z. z., zákona č. 126/1998 Z. z., zákona č. 129/1998 Z. z., zákona č. 140/1998 Z. z., zákona č. 143/1998 Z. z., zákona č. 144/1998 Z. z., zákona č. 161/1998 Z. z., zákona č. 178/1998 Z. z., zákona č. 179/1998 Z. z., zákona č. 194/1998 Z. z., zákona č. 263/1999 Z. z., zákona č. 264/1999 Z. z., zákona č. 119/2000 Z. z., zákona č. 142/2000 Z. z., zákona č. 236/2000 Z. z., zákona č. 238/2000 Z. z., zákona č. 268/2000 Z. z., zákona č. 338/2000 Z. z., zákona č. 223/2001 Z. z., zákona č. 279/2001 Z. z., zákona č. 488/2001 Z. z., zákona č. 554/2001 Z. z., zákona č. 261/2002 Z. z., zákona č. 284/2002 Z. z., zákona č. 506/2002 Z. z., zákona č. 190/2003 Z. z., zákona č. 219/2003 Z. z., zákona č. 245/2003 Z. z., zákona č. 423/2003 Z. z., zákona č. 515/2003 Z. z., zákona č. 586/2003 Z. z., zákona č. 602/2003 Z. z., zákona č. 347/2004 Z. z., zákona č. 350/2004 Z. z., zákona č. 365/2004 Z. z., zákona č. 420/2004 Z. z., zákona č. 533/2004 Z. z., zákona č. 544/2004 Z. z., zákona č. 578/2004 Z. z., zákona č. 624/2004 Z. z., zákona č. 650/2004 Z. z., zákona č. 656/2004 Z. z., zákona č. 725/2004 Z. z., zákona č. 8/2005 Z. z., zákona č. 93/2005 Z. z., zákona č. 331/2005 Z. z., zákona č. 340/2005 Z. z., zákona č. 351/2005 Z. z., zákona č. 470/2005 Z. z., zákona č. 473/2005 Z. z., zákona č. 491/2005 Z. z., zákona č. 555/2005 Z. z., zákona č. 567/2005 Z. z., zákona č. 124/2006 Z. z., zákona č. 126/2006 Z. z., zákona č. 17/2007 Z. z., zákona č. 99/2007 Z. z., zákona č. 193/2007 Z. z., zákona č. 218/2007 Z. z., zákona č. 358/2007 Z. z., zákona č. 577/2007 Z. z., zákona č. 112/2008 Z. z., zákona č. 445/2008 Z. z., zákona č. 448/2008 Z. z., zákona č. 186/2009 Z. z., zákona č. 492/2009 Z. z., zákona č. 568/2009 Z. z., zákona č. 129/2010 Z. z., zákona č. 136/2010 Z. z., zákona č. 556/2010 Z. z., zákona č. 249/2011 Z. z., zákona č. 324/2011 Z. z., zákona č. 362/2011 Z. z., zákona č. 392/2011 Z. z., zákona č. 395/2011 Z. z., zákona č. 251/2012 Z. z., zákona č. 314/2012 Z. z., zákona č. 321/2012 Z. z., zákona č. 351/2012 Z. z., zákona č. 447/2012 Z. z., zákona č. 39/2013 Z. z., zákona č. 94/2013 Z. z., zákona č. 95/2013 Z. z., zákona č. 180/2013 Z. z., zákona č. 218/2013 Z. z., zákona č. 1/2014 Z. z., zákona č. 35/2014 Z. z., zákona č. 58/2014 Z. z., zákona č. 182/2014 Z. z., zákona č. 204/2014 Z. z., zákona č. 219/2014 Z. z., zákona č. 321/2014 Z. z., zákona č. 333/2014 Z. z. a zákona č. 399/2014 Z. z. sa mení a dopĺňa takto:

1.	V § 3 ods. 2 písmeno o) znie:
"o) využívanie jadrovej energie,23d)

Poznámka pod čiarou k odkazu 23d znie:
"23d) § 5 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov.“.

2.	V § 45 sa za odsek 6 vkladá nový odsek 7, ktorý znie:
"(7) Ak fyzická osoba alebo právnická osoba uvádza v ohlásení viacero predmetov podnikania, uvedie na prvom mieste ten predmet podnikania, ktorý považuje za hlavný.".

Doterajší odsek 7 sa označuje ako odsek 8.

3.	V § 47 odsek 3 znie:
"(3) Identifikačné číslo pridelí osobe Štatistický úrad Slovenskej republiky na žiadosť živnostenského úradu podľa osobitného zákona.36k )". 

Poznámka pod čiarou k odkazu 36k znie:
"36k) § 9 ods. 3 zákona č. .../2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.".

Čl. III

Zákon č. 540/2001 Z. z. o štátnej štatistike v znení zákona č. 215/2004 Z. z., zákona č. 358/2007 Z. z., zákona č. 90/2008 Z. z., zákona č. 55/2010 Z. z., zákona č. 136/2010 Z. z., zákona č. 519/2011 Z. z., a zákona č. 305/2013 Z. z. a zákona č. 326/2014 Z. z. sa mení a dopĺňa takto:

1.	V § 2 písm. f) prvý bod sa nad slovo "organizácie" umiestňuje odkaz 1c.

Poznámka pod čiarou k odkazu 1c znie:
"1c) § 9 zákona č. .../2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.".

2.	V § 20 ods. 3 sa vypúšťajú slová "údaje o organizačnej zložke a" a slová "organizačnej zložky alebo".

3.	V § 21 ods. 5 sa slová "odseku 5" nahrádzajú slovami "odseku 6".

4.	§ 21 sa dopĺňa odsekom 7, ktorý znie:
"(7) Skupinám podnikov vytvára úrad na účely ich evidencie v registri organizácií osobitnú identifikáciu; spôsob jej tvorby určuje úrad.".

5.	§ 27 sa vypúšťa.

Čl. IV

Zákon č. 530/2003 Z. z. o obchodnom registri a o zmene a doplnení niektorých zákonov v znení zákona č. 432/2004 Z. z., zákona č. 562/2004 Z. z., zákona č. 24/2007 Z. z., zákona č. 657/2007 Z. z., zákona č. 659/2007 Z. z., zákona č. 477/2008 Z. z., zákona č. 160/2009 Z. z., zákona č. 487/2009 Z. z., zákona č. 136/2010 Z. z., zákona č. 547/2011 Z. z., zákona č. 9/2013 Z. z., zákona č. 357/2013 Z. z. a zákona č. 204/2014 Z. z. sa mení a dopĺňa takto:

1.	V § 2 odsek 7 znie:
"(7) Ak zapísaná osoba ešte nemá pridelené identifikačné číslo, prideľuje jej ho Štatistický úrad Slovenskej republiky na žiadosť registrového súdu podľa osobitného zákona.2)".
 
Poznámka pod čiarou k odkazu 2 znie:
"2) § 9 ods. 3 zákona č. .../2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.".

2.	V § 5 ods. 2 sa na konci pripája táto veta: "Ak navrhovateľ uvádza v návrhu na prvý zápis viacero predmetov podnikania alebo činností, uvedie na prvom mieste ten predmet podnikania alebo tú činnosť, ktorú považuje za hlavnú.".

3.	V § 7 ods. 13 sa nad slovom "zákon" odkaz „2)“ nahrádza odkazom „14l)“, ktorý znie.

Poznámka pod čiarou k odkazu 14l znie:
"14l) Napríklad zákon č. 455/1991 Zb. o živnostenskom podnikaní (živnostenský zákon) v znení neskorších predpisov.".

Čl. V
Zákon č. 85/2005 Z. z. o politických stranách a politických hnutiach v znení zákona č. 445/2008 Z. z., zákona č. 568/2008 Z. z., zákona č. 266/2010 Z. z. a zákona č. 181/2014 Z. z. sa mení a dopĺňa takto:

1.	§ 5 sa dopĺňa odsekom 6, ktorý znie:
„(6) Každý má právo požiadať ministerstvo o vydanie výpisu z verejnej časti registra strán. Výpis z verejnej časti registra strán obsahuje zapísané údaje platné v deň jeho vydania. O vydanie výpisu z verejnej časti registra strán je možné požiadať aj žiadosťou v elektronickej podobe a výpis je možné vydať aj v elektronickej podobe.“.
2.	§ 18 sa vypúšťa.
3.	Doterajší text § 33 sa označuje ako odsek 1 a dopĺňa sa odsekom 2, ktorý znie:
„(2) Právne úkony vykonávané orgánom verejnej moci, fyzickými osobami a právnickými osobami podľa tohto zákona sa vykonávajú výlučne v listinnej podobe, ak tento zákon neustanovuje inak.".

Čl. VI
Zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení zákona č. 547/2011 Z. z., zákona č. 352/2013 Z. z. a zákona č. 31/2015 sa mení a dopĺňa takto:

1.	V §8 odsek 3 znie:
„(3) Identifikačné číslo pridelí zoskupeniu Štatistický úrad Slovenskej republiky na žiadosť registrového úradu podľa osobitného zákona.6aa)“

Poznámka pod čiarou k odkazu 6aa znie:
"6aa) § 9 ods. 3 zákona č. .../2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.".

2.	V § 8 sa vypúšťa odsek 5.

Čl. VII
Účinnosť

Tento zákon nadobúda účinnosť 1. októbra 2015.